

**UZAICINĀJUMS PIEDĀVĀJUMA IESNIEGŠANAI TIRGUS IZPĒTEI**

VAS „Latvijas dzelzceļš”, turpmāk – Pasūtītājs, veic tirgus izpēti “**Saliekamo nojumju iegāde”** (turpmāk – Tirgus izpēte).

Tirgus izpētes priekšmets un apjoms (sadalīts 2 daļās): saliekamā nojume (turpmāk - Prece) saskaņā ar specifikāciju (1.pielikums), turpmāk - Specifikācija.

Preces iegādes adrese: pārdevēja tirdzniecības vietās.

Preču iegādes termiņš: **2 (divu) mēnešu laikā no Līguma abpusējas parakstīšanas brīža.**

Samaksas nosacījumi: **30 (trīsdesmit) kalendāro dienu** laikā no Preces iegādes dokumentu parakstīšanas dienas.

Garantijas termiņš: maksimāli iespējamais, bet ne mazāks, ka 24 (divdesmit četri) mēneši no Preces iegādes abpusējas parakstīšanas dienas.

Piedāvājumu izvēles kritērijs: uzaicinājuma prasībām atbilstošs piedāvājums ar viszemāko cenu (EUR bez PVN) katrai tirgus izpētes priekšmeta daļai pilnā apjomā.

Pasūtītājs izskatīs katru tirgus izpētes priekšmeta daļu atsevišķi un, finansiālu vai citu apsvērumu dēļ, izvēlēsies vienu no tirgus izpētes priekšmeta daļu darījuma veikšanai.

Piedāvājuma cenā (2.pielikums) jābūt iekļautām absolūti visām izmaksām, kas saistītas ar preces pārdošanu, tai skaitā preces cena, personāla un administratīvās izmaksas, muitas, dabas resursu, sociālais u.c. nodokļi (izņemot PVN) saskaņā ar Latvijas Republikas tiesību aktiem, pieskaitāmās izmaksas, ar peļņu un riska faktoriem saistītās izmaksas, neparedzamie izdevumi u.tml.

Piedāvājumu var iesniegt gan par visu Tirgus izpētes priekšmetu kopumā, gan atsevišķām tā daļām pilnā apjomā.

Lūdzam Jūs līdz **2025.gada 10. oktobrim** **plkst. 10.00** iesniegt piedāvājumu ar paraksttiesīgās personas parakstu uz elektroniskā pasta adresi: natalja.trosina@ldz.lv (parakstītu un ieskenētu kopijas formā vai parakstītu ar drošu elektronisko parakstu).

Pasūtītājs izslēdz pretendentu no turpmākās dalības Tirgus izpētē, kā arī neizskata piedāvājumu jebkurā no šādiem gadījumiem:

 1. ja ir pasludināts pretendenta maksātnespējas process, apturēta pretendenta saimnieciskā darbība vai pretendents tiek likvidēts;

 2. ja ir konstatēts, ka pretendentam piedāvājuma iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 EUR;

3. ja pretendents, tā darbinieks vai pretendenta piedāvājumā norādītā persona ir konsultējusi vai citādi bijusi iesaistīta iepirkuma dokumentu sagatavošanā;

4. ir konstatēts, ka uz pretendentu, kuram būtu piešķiramas līguma slēgšanas tiesības, ir piemērotas starptautiskās vai nacionālās sankcijas vai būtiskas finanšu un kapitāla Tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kas kavētu līguma izpildi.

 *Pasūtītājs, izmantojot publiskās datu bāzes un publiski pieejamo informāciju, var pārbaudīt un pārliecināties par pretendenta faktisko situāciju: vai uz tiem neattiecas minētie izslēgšanas nosacījumi. Pasūtītājs ir arī tiesīgs pieprasīt no pretendenta jebkurā brīdī iesniegt kompetentu institūciju izdotus dokumentus, kas apliecina, ka uz pretendentu neattiecas minētie izslēgšanas nosacījumi, īpaši gadījumos, ja minēto informāciju nav iespējams pārbaudīt publiski pieejamās datu bāzēs. Izslēgšanas noteikuma neattiecināmības pārbaude tiek veikta piedāvājuma atvēršanas dienā un dienā, kad tiek pieņemts iepirkuma komisijas lēmums par Tirgus izpētes rezultātu.*

Kontaktpersona: tālr.26113941, e-pasts: olga.slepcenko@ldz.lv.

Šīs Tirgus izpētes mērķis ir izvērtēt situāciju tirgū, apzināt finansiālajām iespējām atbilstošu pakalpojumu iegādi utt., un šis uzaicinājums piedāvājuma iesniegšanai nerada tā saņēmējam un LDz pienākumu nākotnē slēgt darījumu par Tirgus izpētē noteikto priekšmetu.

Uzaicinājumā minētos personas datus to saņēmējs drīkst apstrādāt tikai saskaņā ar Fizisko personu datu apstrādes likuma prasībām.

*Pielikumā:*

*1.pielikums: Specifikācija “Saliekamo nojumju iegāde”;*

*2.pielikums: “Piedāvājums tirgus izpētei /forma/.*